মঙ্গলা নারলিকর
মঙ্গলা নারলিকর একজন ভারতীয় গণিতজ্ঞ। তিনি উন্নত গণিত এবং সহজ পাটিগণিত উভয় বিভাগেই কাজ করেছেন এবং শিখিয়েছেন। গণিত নিয়ে ডিগ্রী লাভ করার পর, তিনি প্রথমে কাজ করেন মুম্বইয়ের টাটা ইনস্টিটিউট অব ফান্ডামেন্টাল রিসার্চে (টিআইএফআর)। পরে তিনি বোম্বে ও পুনে বিশ্ববিদ্যালয়ে অধ্যাপক হিসেবে কাজ করেন। তিনি গণিত এবং সেই সংক্রান্ত বিষয়গুলিতে ইংরেজি ও মারাঠি দুটি ভাষাতেই অনেক বই এবং নিবন্ধ প্রকাশ করেছেন। তিনি তার মারাঠি ভাষার বই গার্গী অজুন জিবন্ত আহে - गार्गी अजून जिवंत आहे এর জন্য বিশ্বনাথ পার্বতী গোখলে পুরস্কার ২০০২ পেয়েছেন।